open-index/open-wikipedia-markdown huggingface dataset:
Taksin

**Koning Taksin die Grote** (, *Somdet Phra Chao Taksin Maharat*), of die **koning van Thonburi** (, *Somdet Phra Chao Krung Thon Buri*; Chinees: 郑昭, 鄭昭, *Zhèng Zhāo*; Viëtnamees: 鄭國英, *Trịnh Quốc Anh*; 17 April 1734 - 7 April 1782) was die enigste koning van die Koninkryk Thonburi. Hy was 'n aristokraat in die Koninkryk Ayutthaya en 'n groot leier tydens die bevryding van Siam van die Birmaanse beleg ná die tweede val van Ayutthaya in 1767. Hy het Siam daarna verenig nadat dit onder beheer van verskeie krygshere was. 

## Bewind
Taksin het die stad Thonburi as die nuwe hoofstad gekies, want die stad Ayutthaya was heeltemal verwoes. Sy bewind is deur verskeie oorloë gekenmerk; hy het hernude Birmaanse invalle afgeweer en die Noord-Thaise koninkryk Lanna, die Laosiaanse prinsdomme en 'n bedreigende Kambodja onderdruk.

Hoewel oorlogvoering baie van sy tyd in beslag geneem het, het hy ook baie aandag geskenk aan politiek, administrasie, ekonomie en die welsyn van die land. Hy het handel aangemoedig en betrekkinge met ander lande soos China, Brittanje en Nederland aangeknoop. Hy het paaie laat bou en kanale laat grawe. Benewens die herstel en restourasie van tempels, het Taksin probeer om letterkunde en ander soorte kuns soos drama, skilderkuns, argitektuur en handvlyt te bevorder. Hy het ook regulasies uitgereik vir die versameling van verskeie soorte geskrifte vir die bevordering van opvoeding en godsdiensstudies.

Hy is in 'n staatsgreep onttroon en vermoor, en deur sy vriend van 'n lang tyd, Rama I, opgevolg. Dié het die Koninkryk Rattanakosin gestig, asook die Chakri-dinastie wat sedertdien oor Thailand regeer. Uit erkenning vir wat Taksin vir die Thailanders gedoen het, is die titel *Maharaj* ("die Grote") aan hom toegeken.

## Verwysings
## Skakels
G.F. Angas

**George French Angas** (gebore 24 April 1822 in Durham, Engeland – 8 Oktober 1886, Londen) was ‘n Britse en Australiese kunstenaar, reisiger, dierkundige en skrywer wat die Kaapkolonie en Natal in 1846-1847 besoek het.

In Suid-Afrika maak Angas tekeninge van die inheemse bevolking, veral van die Khoikhoi, Kaapse Maleiers en die Zoeloes, hul koning, sy krygsmanne, hul dorpies, gewoontes en lewenswyse sowel as waterverfskilderye van landskappe en tonele rondom Durban, Kaapstad, Wynberg, Genadendal, Paarl en Somerset-Wes. Hierdie kunswerke is van besondere kultuur-historiese belang vir Suid-Afrika.

Sy oorspronklike sketse en skilderye word in die Parlementsbiblioteek in Kaapstad, die William Fehr-versameling in Rust-en-Vreugd, die Britse Museum en die Suid-Australiese Museum gehuisves.

In 1849 het Angas ‘n boek gepubliseer, getiteld *The Kaffirs illustrated in a series of drawings taken among the Amazulu, Amapondo and Amakosa tribes, also portraits of the Hottentot, Malay, Fingo and other races inhabiting Southern Africa, together with sketches of landscape scenery in the Zulu country, Natal and the Cape Colony*. Die boek het slegs 52 bladsye, is 55 cm hoog en bestaan uit 30 groot litografieë en 11 gravures. Die litografieë is dikwels met die hand ingekleur.

Die boek het ‘n klein oplaag gehad en is ‘n kosbare besit van sekere Africana-biblioteke.

## Bibliografie 
* Gordon-Brown, A.: George French Angas. Artist, traveller, and zoologist. In: Lantern. Tydskrif vir Kennis en Kultuur. Jaargang 7, nr. 4, Junie 1958
* philographikon.com
Aspalathus puberula

***Aspalathus puberula*** is 'n struik wat hoort tot die familie Fabaceae. Die spesie is endemies aan die Wes-Kaap en vorm deel van die renosterveld. Dit plant kom van Tygerberg tot by Darling voor. Die plant het reeds 94% van sy habitat verloor aan gewasverbouing soos koring, wingerde, ontwikkeling en indringerplante. Die voorkomsgebied is tans 337–450&nbsp;km². Die bestaande subpopulasies is gefragmenteer en die eienaars beskerm dit teen brande terwyl dit vuur benodig om voort te plant.

## Bronnelys 
* SANBI Redlist
* Plants of the World Online
Aspalathus pulicifolia

***Aspalathus pulicifolia*** is 'n struik wat hoort tot die familie Fabaceae. Die spesie is endemies aan die Noord-Kaap en is deel van die fynbos en Sukkulente Karoo-plantegroei. Dit kom in Namakwaland voor vanaf Steinkopf tot by die Gifberge. Die populasie se getalle is stabiel.

## Bronnelys 
* SANBI Redlist
* Plants of the World Online
Rama II

**Phra Phutthaloetla Naphalai** (, 24 Februarie 1767 - 21 Julie 1824), persoonlike naam **Chim** (), ook bekend as **Rama II**, was die tweede koning van die Chakri-dinastie van Siam. Hy het van 1809 tot 1824 regeer. In 1809 het hy sy pa, Buddha Yotfa Chulaloke, die stigter van die dinastie, as koning opgevolg. Sy bewind was grootliks vreedsaam en sonder groot konflikte. Dit was bekend as die "Goue Eeu van Rattanakosin-letterkunde", want hy was die beskermheer van verskeie digters aan sy hof. Hy was self 'n erkende digter en kunstenaar. 

## Troonbestyging
As die oudste oorlewende seun van Rama I is Chim verhef tot die titel prins Itsarasunthon van Siam. Hy het die troon bestyg nadat Buddha Yotfa Chulaloke in 1809 gesterf het. In die Weste was hy bekend as Rama II.

Toe hy die troon bestyg, het prins Kshatranichit, die oorlewende seun van koning Taksin, gerebelleer as aanspraakmaker op die troon. Rama II se seun, prins Tub, het die rebellie onderdruk en hom bewys as 'n bekwame opvolger.

## Bewind
Die lewe onder Rama II was 'n kulturele renaissance ná die groot oorloë van Rama I se bewind, veral op die gebied van kuns en letterkunde. Thaise kultuur en koninklike tradisies is heringestel. Hy het ook die opvoedings- en eksamenstelsel van Boeddhisme daargestel deur dit in nege vlakke te verdeel. 

In Julie 1824 is hy skielik dood, moontlik weens strangurie (pynlike waterlosing), maar daar is vermoed hy is vergiftig. Volgens die opvolgingsregulasies van die tyd moes die troon gegaan het na koningin Sri Suriyendra se oudste seun, prins Mongkut. Mongkut se ouer halfbroer Jessadabodindra het Rama II egter dieselfde dag opgevolg. Hoewel hy die seun van 'n byvrou was, het hy hom bewys as 'n goeie opvolger, en dit was belangriker as die aanspraak van sy veel jonger en onervare halfbroer. Mongkut het Rama III later wel opgevolg. 

## Verwysings
## Skakels
Magou

duimnael|regs|'n Karton van magou, langs 'n glas van magou.
**Magou** (ook: **mageeu**, **mageu**, **mahewu**) is die tradisionele tuisgebroude bier van sekere inheemse bevolkingsgroepe van Suider-Afrika.

Die gegiste suurpap gemaak van mielies is tot ‘n ligte bier verdun. Bier is vir sekere volkere ‘n belangrike voedsame voedselsoort en ‘n rituele drank. Dit het ‘n lae alkoholgehalte en groot hoeveelhede kan dus daarvan gedrink word. Tuisgebroude bier se alkoholinhoud is soms verhoog met die byvoeging van middels wat voedselvergiftiging tot gevolg gehad het. Teenswoordig word magou  in fabrieke vervaardig. 

## Bronne 
* Steinkraus, Keith H. "Industrialization of indigenous fermented foods". Google Books. Besoek op Mei 2010.
Aspalathus pycnantha

***Aspalathus pycnantha*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap, is deel van die fynbos en kom by Bredasdorp voor. Die plant het reeds 40% van sy habitat afgestaan aan koring, wingerde en die kweek van proteas die afgelope 40 jaar. Die plant het 'n voorkomsgebied van kleiner as 1200&nbsp;km² en daar is ongeveer agt subpopulasies oor wat bedreig word deur oorbeweiding en indringerplante.

## Bronnelys 
* SANBI Redlist
* Plants of the World Online
Aspalathus quartzicola

***Aspalathus quartzicola*** is 'n plant wat hoort tot die genus *Aspalathus*. Die spesie is endemies aan die Wes-Kaap en kom van Bredasdorp tot by Heidelberg voor waar dit deel van die fynbos en renosterveld-plantegroei is. Die plant het reeds 30% van sy habitat aan gewasverbouing afgestaan sedert 1940. Die oorblywende subpopulasies, veral die kleineres, word bedreig deur oorbeweiding.

## Bronnelys 
* SANBI Redlist
* Plants of the World Online
Aspalathus quinquefolia

Die **sieperbossie** (*Aspalathus quinquefolia*) is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos.

## Infraspesies 
Die plant het drie infraspesies:
* *Aspalathus quinquefolia subsp. compacta* R.Dahlgren
* *Aspalathus quinquefolia subsp. quinquefolia
* *Aspalathus quinquefolia subsp. virgata'' (Thunb.) R.Dahlgren

## Bronnelys 
* SANBI Redlist
* Plants of the World Online
Aspalathus taylorii

***Aspalathus taylorii*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos. Dit kom in die Riviersonderendberge voor en het 'n voorkomsgebied van kleiner as 30&nbsp;km². Daar is twee subpopulasies wat bedreig word deur indringerplante soos die *pinus*-spesies.

## Bronnelys 
* SANBI Redlist
* Plants of the World Online
Rama III

**Nangklao** (, *Phra Bat Somdet Phra Nangklao Chao Yu Hua*; 31 Maart 1788 - 2 April 1851), geboortenaam **Thap** (), ook bekend as **Rama III**, was die derde koning van die Chakri-dinastie van Siam. Hy het van 21 Julie 1824 tot 2 April 1851 regeer. 

Nangklao was die oudste oorlewende seun van sy voorganger, koning Rama II. Sy ma, Sri Sulalai, was een van die koning se sekondêre vroue. Nangklao is waarskynlik deur sy pa as sy erfgenaam aangewys en dit is dadelik deur 'n raad bekragtig. Buitelandse waarnemers het egter valslik geglo hy het die troon geroof van sy halfbroer prins Mongkut – dié was jonger, maar die seun van koningin Sri Suriyendra, en dus "wettig" volgens Westerse gebruike. Onder die ou begrip van die Thaise monargie moes die koning egter "deur die volk verkies" word. 

Tydens Nangklao se bewind is die militêre heerskappy van Siam gevestig deur oorwinnings in die Laosiaanse Rebellie (1826-1828), die Siamees-Viëtnamese Oorlog van 1831-'34 en die Siamees-Viëtnamese Oorlog in Kambodja in 1841-'45.

## Verwysings
## Skakels
Aspalathus teres

Die **Albanierooibostee** (*Aspalathus teres*) is 'n struik of 'n boom wat hoort tot die familie Fabaceae. Die spesie is endemies aan die Oos-Kaap en die Wes-Kaap en die bevolking is stabiel.

Die plant het ook een subspesie: *Aspalathus teres subsp. teres*

Die boom se FSA-nommer is 225.9.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* SANBI Redlist
* Plants of the World Online
Aspalathus ternata

***Aspalathus ternata*** is 'n struik wat hoort tot die familie Fabaceae. Die spesie is endemies aan die Wes-Kaap en vorm deel van die fynbos. Dit plant kom van die Vredendal tot die Kaapse Vlakte in 'n voorkomsgebied van 18&nbsp;739&nbsp;km² voor. Die plant het 60% van sy habitat afgestaan aan onder andere ontwikkeling aan die kus en op die Kaapse Vlakte asook die aanplant van rooibostee en aartappels in die sandveld. Indringerplante is ook 'n bedreiging tussen Malmesbury en Durbanville.

## Sinonieme 
Die spesie het 16 sinonieme:

* *Achyronia purpurea* (Eckl. & Zeyh.) Kuntze
* *Achyronia ternata* (Thunb.) Kuntze
* *Aspalathus ferruginea* Banks ex Benth.
* *Aspalathus nivea* Willd. ex Walp.
* *Aspalathus purpurascens* E.Mey.
* *Aspalathus purpurea* Eckl. & Zeyh.
* *Aspalathus tridentata* Eckl. & Zeyh.
* *Cyclopia ternata* Sweet
* *Galega ternata* (Thunb.) Thunb.
* *Paraspalathus purpurascens* (E.Mey.) C.Presl
* *Podalyria ternata* (Thunb.) Willd.
* *Sophora ternata* Thunb.
* *Tephrosia ternata* (Thunb.) DC.

## Bronnelys 
* SANBI Redlist
* Plants of the World Online
Prang

[thumb|300px|Die vyf *prang*-torings van [Angkor Wat in Kambodja.]]

'n ***Prang*** (Khmer: ប្រាង្, *prangk*; , *prang*) is 'n hoë toringagtige spits, wat gewoonlik ryklik gegraveer is. Hulle was 'n algemene element van heiligdomme in Hindoe- en Boeddhistiese argitektuur in die Khmer-ryk (802-1431). Dit is later deur Boeddhistiese bouers in Thailand gebruik, veral tydens die tydperk van die koninkryke Ayutthaya (1350-1767) en Rattanakosin (1782-1932). In Thailand word dit net vir die belangrikste Boeddhistetempels gebruik.

## Struktuur
[thumb|160px|Die sentrale *prang* van [Angkor Wat.]]

*Prang*-torings het 'n ontwerp van veelvuldige lae waarvan die grootte na bo afneem. Dit het 'n soortgelyke vorm as 'n trappiramide, wat dit hoër laat lyk as wat dit regtig is. Dit het gewoonlik veelvuldige hoeke en die deure en vals deure se bokant is ryklik versier.

## Geskiedenis
### Khmer-tempels
Die *prang*-tempels van die Khmer-ryk was aanvanklik vir die aanbidding van die Hindoegode soos Shiva en Vishnu. Die ruimte binne-in was relatief klein, om twee redes:
* Die rituele wat daar gehou is, was vir 'n klein elite (in die hoofstad mag net die koning in die heiligdom gekom het).
* Die destydse tegnologie was nog nie gevorderd genoeg vir groot ruimtes in die torings nie.

Die sentrale toring, waarvan die ontwerp op die kosmiese berg Meru geskoei was, het bo-op 'n klip in die vorm van 'n lotusknop gehad.

### Thaise tempels
links|thumb|200px|Wat Arun se *prang* is in 'n "moderne" Thaise styl.

Die eerste *prangs* in Thailand is tussen die vroeë 10de eeu en laat 12de eeu gebou, toe die Khmer-ryk oorheers het. Hulle ontwerp was geskoei op die *prangs* van die groot tempelkomplekse Angkor Wat en Angkor Thom.

Ná die val van die Khmer-ryk het die Thaise boumeesters die vorm van die *prang* aangeneem. Hulle het dit uitgebrei en ontwikkel. Aparte sandsteenblokke is nie meer vir die geboue gebruik nie, maar stene. Die binnekant kon net met trappe bereik word. 'n Voorbeeld is die *prang* van die Wat Mahathat in Phitsanulok. In latere ontwikkeling is die binnekant net gesuggereer; die ingangsdeur het 'n nis geword waarin 'n Boeddhabeeld geplaas is. Dié beelde het eers binne-in die toring gestaan. Ter wille van simmetrie is nisse aan al vier kante geplaas. 

Moderner *prangs* is dun konstruksies, soos graanare. Die beste voorbeeld is Wat Arun, die landmerk van Bangkok. Ook Wat Phra Kaew het ses dun *prangs* wat in 'n ry staan. Nog voorbeelde is die vier *prangs* om Wat Pho in Bangkok en die vyf in Wat Pichayart in Thonburi.

## Skakels
Aspalathus tuberculata

***Aspalathus tuberculata*** is 'n struik wat hoort tot die familie Fabaceae. Die spesie is endemies aan die Wes-Kaap en is deel van die fynbos. Dit kom vanaf die Breederiviervallei tot by Caledon en ooswaarts in die Klein-Karoo so ver as die Klein Swartberg voor.

## Bronnelys 
* SANBI Redlist
* Plants of the World Online
Lotusposisie

thumb|240px|'n Demonstrasie van die lotusposisie.

Die **lotusposisie**, of **padmasana** (), is 'n kruisbeenposisie van antieke Indië wat vir meditasie gebruik word waarin een voet bo-op die ander been geplaas word. Dit is 'n antieke sittende liggaamshouding in joga, van voor hatha-joga af, en word algemeen in Hindoe-, Tantra-, Djainistiese en Boeddhistiese tradisies gebruik.

Variasies sluit halflotus, gebonde lotus en ander in. Gevorderde variasies van verskeie ander liggaamsposisies, insluitende 'n joga-kopstand, word gedoen met die bene in 'n lotus- of halflotusposisie. Die posisie kan nogal ongemaklik wees vir mense wat nie gewoond daaraan is om op die vloer te sit nie en pogings om jouself in die posisie in te dwing kan tot beserings van die knieë lei.

Shiva, die mediterende, asketiese god van Hindoeïsme, Gautama Boeddha, die stigter van Boeddhisme, en die Tirthankaras (geestelike onderwysers) in Djainism is al in die posisie uitgebeeld, veral in standbeelde. In die Weste word dit dikwels beskou as 'n simbool van gesonde lewe vanweë die verband met joga en meditasie.

## Verwysings
## Skakels
Aspalathus rectistyla

***Aspalathus rectistyla*** is 'n struik wat hoort tot die familie Fabaceae. Die spesie is endemies aan die Wes-Kaap en is deel van die renosterveld-plantegroei. Dit kom van Piketberg tot by Porterville voor. Die plant het reeds 90% van sy habitat afgestaan aan koringverbouing die afgelope 70 jaar en dit het nou 'n voorkomsgebied van kleiner as 2&nbsp;km². Die oorblywende subpopulasies is gefragmenteer en word bedreig deur oorbeweiding, plaagdoders en 'n gebrek aan bestuiwers. Die plant se getalle daal.

## Bronnelys 
* SANBI Redlist
* Plants of the World Online
Aspalathus recurvispina

***Aspalathus recurvispina*** is 'n struik wat hoort tot die familie Fabaceae. Die spesie is endemies aan die Oos-Kaap en is deel van die fynbos-plantegroei. Dit kom van Port Elizabeth tot by Kaap St Francis voor. Al ses die subpopulasies wat histories bekend was is verswelg deur ontwikkeling en die plant was beskou as uitgestorwe. 'n Klein subpopulasie van ongeveer 200 plante is herontdek langs 'n pad in Humewood wat bedreig word deur indringerplante.

## Bronnelys 
* SANBI Redlist
* Plants of the World Online
* Scientific American
Aspalathus recurva

***Aspalathus recurva*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos en renosterveld-plantegroei. Dit kom van Piketberg tot by Swellendam voor en het 'n voorkomsgebied van 5&nbsp;300&nbsp;km². Daar is tien subpopulasies en hulle het reeds habitat afgestaan aan die aanlê van wingerde en boorde. Die populasie se getalle daal.

## Bronnelys 
* SANBI Redlist
* Plants of the World Online
Aspalathus repens

***Aspalathus repens*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos-plantegroei. Dit kom by Bredasdorp voor en het 'n voorkomsgebied van 138&nbsp;km². Die plant het die grootste gedeelte van sy habitat verloor aan gewasverbouing en daar is drie gefragmenteerde subpopulasies oor wat bedreig word deur indringerplante. Een van die subpopulasies word oor bedreig deur oorbeweiding.

## Bronnelys 
* SANBI Redlist
* Plants of the World Online
Keiskamma-tapisserie

Die **Keiskamma-muurbehangsel** is ‘n besondere borduurwerk in die tradisie van die wêreldbekende Tapyt van Bayeux uit die Middeleeue.

Hierdie wandkleed vertel in beeld die stormagtige verlede van die Oos-Kaapse grensstreek. Meer as 100 vroue van Hamburg en omliggende dorpies het hieraan borduur en die tapisserie het uiteindelik die besondere lengte van 120 meter bereik. Dit hang in die Parlementsgebou in Kaapstad en word as ‘n eerbetoon aan die mense van die Oos-Kaap beskou.

## Verwysings 
## Lees ook
* Katz, Dina: Warp and Weft. In: Lantern. Tydskrif vir Kennis en Kultuur. Jaargang 25, nr. 3, Maart 1976
* Van Graan, Riena: Uitstalling van Belgiese muurtapyte en keramiek. In: Lantern. Tydskrif vir Kennis en Kultuur. Jaargang 19, nr. 3, Maart 1970
Aspalathus retroflexa

***Aspalathus retroflexa*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos-plantegroei. Dit kom van die Wemmershoekberge tot by die Kaapse Skiereiland, Hangklip en Agulhas voor maar nie op die Kaapse Vlakte nie. Dit het 'n voorkomsgebied van 9586&nbsp;km².

## Infraspesies 
Die plant het drie infraspesies:
* *Aspalathus retroflexa subsp. angustipetala* R.Dahlgren
* *Aspalathus retroflexa subsp. bicolor* (Eckl. & Zeyh.) R.Dahlgren
* ''Aspalathus retroflexa subsp. retroflexa

## Bronnelys 
* SANBI Redlist
* Plants of the World Online
Ramakien

[thumb|300px|Hanuman op sy strydwa; 'n toneel uit die *Ramakien* in [Wat Phra Kaew, Bangkok.]]

Die ***Ramakien*** (, letterlik "Glorie van Rama") is een van Thailand se nasionale epiese verhale. Dit is afgelei van die Boeddhistiese *Dasaratha Jataka* en is 'n belangrike deel van die Thaise letterkundekanon.

## Beskrywing
*Ramakien* is geskoei op verskeie Sanskrit-tekste, onder meer oor die gode Hanuman en Rama, met die kern wat gebaseer is op die Boeddhistiese *Jataka*-verhale van Indië. 'n Paar weergawes van die epiese verhaal het verlore gegaan met die verwoesting van die ou hoofstad Ayutthaya in 1767. Op die oomblik bestaan drie weergawes, waarvan een in 1797 onder toesig van koning Rama I opgestel is. 'n Deel daarvan is ook deur hom geskryf. Sy seun, Rama II, het van die dele wat sy pa geskryf het, vir dansdramas herskryf. Die werk het 'n groot invloed op Thaise letterkunde, kuns en drama gehad.

Hoewel die hoofstorie soortgelyk aan dié van die *Jataka* is, is daar verskille. Baie aspekte van die verhale is vir 'n Thaise konteks aangepas, soos die klere, wapens, topografie en natuurelemente. Omdat Thailand beskou word as 'n Theravada-Boeddhistegemeenskap, verskaf dit ook 'n skeppingsmite en bevat dit verskeie geeste wat by Thaise geloofsoortuigings aansluit.

'n Geskilderde voorstelling van die *Ramakien* word aangetref in die Tempel van die Smarag Boeddha in Bangkok, en baie van die tempel se standbeelde beeld karakters in die epiese verhaal uit.

## Verwysings
## Skakels
Patrick Dewaere

**Patrick Jean Marie Henri Bourdeaux** (Franse uitspraak: [patʁik dəvɛʁ]; 26 Januarie 1947 – 16 Julie 1982) was 'n Franse akteur en komediant. Alhoewel hy op slegs vyf-en-dertig gesterf het, het sy loopbaan oor dertig jaar gestrek.

Hy word nou as een van die mees briljante en invloedrykste akteurs van sy generasie beskou. Hy was ses keer vir die César du cinéma genomineer, maar het nooit een gewen nie.

Van sy bekendste rolprente is *Les Valseuses*, *Beau-Père* en *Série Noire*. Geaffekteer deur depressie en baie persoonlike probleme, het hy op die ouderdom van 35 in Julie 1982 in sy huis in Parys selfmoord gepleeg. Hy het twee dogters gehad.

## Verwysings
Aspalathus rycroftii

***Aspalathus rycroftii*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die renosterveld-plantegroei. Dit kom by Malmesbury voor. Die spesie het reeds 80% van sy habitat afgestaan aan die aanlê van koringland en voorstedelike ontwikkeling by Malmesbury.

Van die drie subpopulasies wat bekend is, is een uitgewis deur 'n behuisings projek in 2005. Die ander twee subpopulasies kan moontlik ook binne die volgende 10 jaar deur nog behuising projekte uitgewis word. Tans is indringerplante ook 'n bedreiging.

## Bronnelys 
* SANBI Redlist
* Plants of the World Online
Aspalathus sulphurea

***Aspalathus sulphurea*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos-plantegroei. Dit kom by Visgat in die Agter-Witzenbergvallei, tussen die Skurweberge en die Groot Winterhoekberge voor. Dit het 'n voorkomsgebied van slegs 8&nbsp;km². Die plant is nog net gesien as 'n monster wat versamel is. Die spesie word bedreig deur die sagtevrugte bedryf en indringerplante. Die spesie het tussen 50 en 70% van sy habitat reeds afgestaan aan die sagtevrugtebedryf.

## Bronnelys 
* SANBI Redlist
* Plants of the World Online
F.S. Malan-versameling

Die **F.S. Malan-versameling** in die staatsargief in Kaapstad gee ‘n unieke beeld van die politieke geskiedenis van Suid-Afrika  rondom die Nasionale Konvensie.

Dat F.S. Malan ‘n besonder veelsydige persoon was, word weerspieël in die groot aantal dokumente in sy nagelate rekords wat strek oor ‘n tydperk van 50 jaar. Veral die politiek en kerksake het sy belangstelling gewek.  As lid van die Nasionale Konvensie het hy ‘n besondere bydrae tot die besprekings gelewer. Hy was ten gunste van federasie en die uitbreiding van die nie-blanke stemreg in die Kaapkolonie na die ander kolonies. Sy dagboek  (wat later gepubliseer is) is ‘n waardevolle en insiggewende stuk oor ‘n sentrale gebeurtenis in Suid-Afrika se geskiedenis. Ook briewe van mev. Marie Koopmans-de Wet is in die versameling.
Te Water-versameling

Die **Te Water-versameling**  in die staatsargief in Kaapstad gee inligting oor bedrywighede op politieke gebied in Suid-Afrika tydens die laaste helfte van die 19de en eerste dekade van die 20ste eeu.

Hierdie versameling bestaan hoofsaaklik uit briewe ontvang deur F.K. te Water en T.N.G. te Water onder andere van Jan Hendrik Hofmeyr en pres. M.T. Steyn. Dit dek die periode 1844 tot 1913.

Frans Karel te Water (Brussel, 13 Augusutus 1824 – Graaff-Reinet, 18 Desember 1913) was die lid vir Graaff-Reinet van die Wetgewende Vergadering van die Kaapkolonie. Sy seun was Thomas te Water.

## Trivia
‘n Ander vooraanstaande lid van die Te Water-familie was Charles Theodore te Water (Graaff-Reinet, 4 Februarie 1887 – 6 Junie 1964), advokaat, politikus, Volksraaadslid vir Pretoria-Sentraal van 1924 tot 1929, Suid-Afrika se Hoë Kommissaris in Londen, voorsitter van die Volkebond, kanselier van die Universiteit van Pretoria.

## Lees ook
*Te Water Huis
Sadawa

**Sadawa** is 'n landelike nedersetting in die suidooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer.

Ander (onbevestigde) spellings is **Sedawa** of **Sadowa**.

## Sien ook 
* Lys van dorpe in Suid-Afrika

## Verwysings
Aspalathus sericea

Die **geelkapelbos** (*Aspalathus sericea*) is 'n klein tot medium struik wat hoort tot die genus *Aspalathus*. Die spesie is endemies aan die Wes-Kaap en vorm deel van die fynbos. Dit kom van Hopefield tot by Agulhas voor. Die spesie het 'n bietjie van sy habitat op die Kaapse Vlakte en die Weskus aan gewasverbouing en ontwikkeling afgestaan maar tans is die populasie getalle is stabiel.

## Bronnelys 
* SANBI Redlist
* Plants of the World Online
Aspalathus serpens

***Aspalathus serpens*** is 'n struik wat hoort tot die genus *Aspalathus*. Die spesie is endemies aan die Wes-Kaap en is deel van die fynbos-plantegroei. Dit kom van die suide van die Kaapse Skiereiland en die Hottentots Hollandberge tot by Swartberge by Caledon en die Agulhasvlakte voor. Dit is afwesig van die Kaapse Vlakte. Die plant het 'n voorkomsgebied van 8&nbsp;361&nbsp;km² en tans is die populasie se getalle stabiel.

## Bronnelys 
* SANBI Redlist
* Plants of the World Online
Aspalathus shawii

***Aspalathus shawii*** is 'n struik wat hoort tot die familie Fabaceae. Die spesie is endemies aan die Noord-Kaap, Oos-Kaap en die Wes-Kaap en vorm deel van die fynbos. Dit kom van die Bokkeveldberge-plato tot by Matroosberg en ooswaarts tot by Willowmore voor.

## Infraspesies 
Die spesie het drie infraspesies:
* *Aspalathus shawii subsp. glabripetala* (R.Dahlgren) R.Dahlgren
* *Aspalathus shawii subsp. longispica* (R.Dahlgren) R.Dahlgren
* *Aspalathus shawii subsp. shawii*

## Bronnelys 
* SANBI Redlist
* Plants of the World Online
Aspalathus stricticlada

***Aspalathus stricticlada*** is 'n struik wat hoort tot die familie Fabaceae. Die spesie is endemies aan die Wes-Kaap en is deel van die fynbos-plantegroei. Dit kom van Malmesbury tot by Vredenburg voor. Die plant het 'n voorkomsgebied van 2064&nbsp;km² en daar is drie subspesies. Die spesie het egter reeds van sy habitat afgestaan aan kus en voorstedelike ontwikkeling en die bedreiging bestaan steeds. Die plant se populasie getalle daal.

## Bronnelys 
* SANBI Redlist
* Plants of the World Online
Aspalathus steudeliana

***Aspalathus steudeliana*** is 'n struik wat hoort tot die familie Fabaceae. Die spesie is endemies aan die Wes-Kaap en vorm deel van die renosterveld-plantegroei. Dit kom van Ashton en Kaap Agulhas tot by Mosselbaai voor. Die plant het reeds 80% van sy habitat afgestaan aan die verbouing van koring, waarvan 40% sedert 1970 gebeur het. Die plant se getalle daal steeds.

## Bronnelys 
* SANBI Redlist
* Plants of the World Online
Aspalathus spiculata

***Aspalathus spiculata*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos-plantegroei. Die plant kom in die Witteberg, Touwsberg en Waboomsberg tussen Laingsburg, Ladismith en Montagu voor. Dit het 'n voorkomsgebied van 2708&nbsp;km² en die plant se populasie getalle is stabiel.

## Bronnelys 
* SANBI Redlist
* Plants of the World Online
Aspalathus spinifera

***Aspalathus spinifera*** is 'n klein struik wat hoort tot die familie Fabaceae. Die spesie is endemies aan KwaZulu-Natal en die Oos-Kaap en kom van Pondoland noordwaarts aan die KwaZulu-Natal kus voor asook in die KwaZulu-Natal Middeland.

## Bronnelys 
* REDLIST Sanbi
* ScienceDirect
* Plants of the World Online
* Biodiversityadvisor
Kombinasiewoord

'n **Kombinasiewoord** of **kofferwoord**, is 'n neologisme waarin twee of meer bestaande woorde gekombineer word om 'n nuwe betekenis te vorm wat bestaan uit betekeniselemente van alle oorspronklike woorde. Dit verskil hierin van 'n kontaminasie, waarin woorde toevallig verenig word wat in betekenis ooreenstem.

'n Kombinasiewoord kombineer dus beide die klank en die betekenis van al sy samestellende woorde op 'n nuwe manier. Dikwels speel ander stylfigure soos sametrekking ook 'n rol. Soms word hulle uit vroeëre kombinasiewoorde gevorm.

## Voorbeelde 
* bio-etanol, van biogeen en etanol
* Brexit, van *Britain* en *exit* 
* Bromanse, van *Bro* (broer) en *romanse*
* indool, van indigo en *oleum*
* Jein, van *Ja* en ''Nein" 
* Kaasburger, van kaas en hamburger
* Wikipedia, van wiki en Ensiklopedie
Aspalathus simii

***Aspalathus simii*** is 'n klein tot medium struik wat hoort tot die familie Fabaceae. Die spesie is endemies aan KwaZulu-Natal en die Oos-Kaap en kom van Oos-Londen noordwaarts tot by Inanda in KwaZulu-Natal voor. Daar is ook 'n geïsoleerde subpopulasies by Engcobo in die Oos-Kaap. 

## Bronnelys 
* SANBI Redlist
* Plants of the World Online
Aspalathus singuliflora

***Aspalathus singuliflora*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos-plantegroei. Dit kom in die boonste gedeelte van die Breederiviervallei naby Worcester voor. Die spesie is laas in 1920 gesien by Smousbosheuwel en is as uitgestorwe beskou. In 2010 is 'n klein populasie in die Brandvlei omgewing ontdek wat bedreig word deur moontlike gewasverbouing.

## Bronnelys 
* SANBI Redlist
* Plants of the World Online
Aspalathus smithii

***Aspalathus smithii*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos en renosterveld-plantegroei. Dit kom van Caledon tot by Bredasdorp en Swellendam voor. Dit het 'n voorkomsgebied van 1200&nbsp;km² en daar is tien, klein gefragmenteerde subpopulasies oor. Die spesie het groot gedeeltes van sy habitat aan koringverbouing afgestaan. Oorbeweiding en indringerplante is ook 'n bedreiging.

## Bronnelys 
* SANBI Redlist
* Plants of the World Online
Oleum

duimnael|Oleum damp in lug.
**Oleum** (Latyn *oleum*, beteken olie),  is 'n term wat verwys na die oplossings van verskeie komposisies van swaweltrioksied in swaelsuur, of soms meer spesifiek aan piroswaelsuur. Oleum is geïdentifiseer deur die CAS-nommer 8014-95-7 (EC/Lys nommer: 616-954-1 ; ECHA InfoCard: 100.116.872).

Oleums kan beskryf word deur die formule *y*SO3·H2O waar *y* die totale molêre massa van swaweltrioksied inhoud. Die waarde van *y* kan gevarieer word om verskillende oleums in te sluit. Hulle kan ook beskryf word deur die formule H2SO4·*x*SO3 waar *x* nou gedefinieer word as die molêre vrye swaweltrioksied-inhoud. Oleum word oor die algemeen beoordeel volgens die gratis SO3 inhoud volgens massa. Dit kan ook uitgedruk word as 'n persentasie van swaelsuursterkte; vir oleum konsentrasies, wat meer as 100% sal wees. Byvoorbeeld, 10% oleum kan ook uitgedruk word as H2SO4·*0.13611*SO3, *1.13611*SO3·H2O of 102.25% swaelsuur. Die omskakeling tussen % suur en % oleum is: % suur = 100 + 18/80 × % oleum

Vir *x* = 1 en *y* = 2 is die empiriese formule H2S2O7 vir piroswaelsuur verkry. Pure piroswaelsuur is 'n vaste stof by kamertemperatuur, smelt by 36&thinsp;°C en word selde in die laboratorium of industriële prosesse gebruik.

## Produksie 
Oleum word in die kontakproses vervaardig, waar swawel geoksideer word na swaweltrioksied wat daarna in gekonsentreerde swaelsuur opgelos word. Swaelsuur self word geregenereer deur verdunning van 'n deel van die oleum.

Die lood kamer proses vir swaelsuurproduksie is laat vaar, deels omdat dit nie direk swaweltrioksied of gekonsentreerde swaelsuur kon produseer nie as gevolg van korrosie van die lood, en absorpsie van NO2 gas. Totdat hierdie proses deur die kontakproses uitgedien is, moes oleum verkry word deur middel van indirekte metodes. Histories het die grootste produksie van oleum gekom van die distillasie van ystersulfaate by Nordhausen, waarvan die historiese naam Nordhausen-swaelsuur afgelei is.

## Verwysings
Aspalathus rostrata

***Aspalathus rostrata*** is 'n struik wat hoort tot die familie Fabaceae. Die spesie is endemies aan die Wes-Kaap en is deel van die fynbos en renosterveld-plantegroei. Dit kom van die Hexrivierpas tot by die noordelike hellings van die Langeberg in die Koovallei, wes van Montagu voor. Die plant word as seldsaam beskou.

## Bronnelys 
* SANBI Redlist
* Plants of the World Online
Aspalathus horizontalis

***Aspalathus horizontalis*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en kom in die Swartland tussen Moorreesburg, Malmesbury en die Elandsberg voor waar dit deel is van die fynbos en renosterveld-plantegroei. Die plant het 'n voorkomsgebied van 900&nbsp;km² en daar is slegs drie, sleg gefragmenteerde subpopulasies oor wat bedreig word deur indringerplante en 'n gebrek aan veldbrande.

## Bronnelys 
* SANBI Redlist
* Plants of the World Online
Aspalathus incompta

***Aspalathus incompta*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en kom van die Riviersonderendberge tot die Potbergreservaat voor waar dit deel vorm van die fynbos. Dit het 'n voorkomsgebied van 5000&nbsp;km² en daar is net dertien subpopulasies oor nadat die plant groot gedeeltes van sy habitat afgestaan het aan koringverbouing. Indringerplante en oorbeweiding is 'n bedreiging.

## Bronnelys 
* SANBI Redlist
* Plants of the World Online
Lampranthus caudatus

***Lampranthus caudatus*** is 'n vetplant wat hoort tot die genus *Lampranthus*. Die spesie is endemies aan die Wes-Kaap en vorm deel van die fynbos. Dit kom by Kaap Agulhas voor en het 'n voorkomsgebied van kleiner as 400 km². Daar is twee subpopulasies wat bedreig word deur indringerplante en 'n gebrek aan veldbrand beheer.

## Bronne 
* SANBI Redlist
* Plants of the World Online
Lampranthus densifolius

***Lampranthus densifolius*** is 'n vetplant wat hoort tot die genus *Lampranthus*. Die spesie is endemies aan die Wes-Kaap en vorm deel van die fynbos. Dit kom vanaf Leipoldtville tot by Melkbosstrand voor. Dit het 'n voorkomsgebied van 5668&nbsp;km². Die plant het habitat afgestaan aan gewasverbouing (aartappel bedryf) en voorstedelike ontwikkeling, veral op die Vredenburg Skiereiland en by Melkbosstrand. In die suide is indringerplante 'n bedreiging. Tussen tien en vyftien subpopulasies bestaan nog.

## Bronne 
* SANBI Redlist
* Plants of the World Online
Aspalathus spectabilis

***Aspalathus spectabilis*** is 'n struik wat hoort tot die familie Fabaceae. Die spesie is endemies aan die Wes-Kaap en is deel van die fynbos-plantegroei. Dit kom in die Aasvogelberg en Langeberg tussen Swellendam en Cloetespas voor. Die spesie was eers as seldsaam beskou maar met verdere ondersoeke is nog subpopulasies ontdek.

## Bronnelys 
* SANBI Redlist
* Plants of the World Online
Lampranthus foliosus

***Lampranthus foliosus*** is 'n vetplant wat hoort tot die genus *Lampranthus*. Die spesie is endemies aan die Wes-Kaap en kom van Gansbaai tot by Mosselbaai voor. Dit is deel van die fynbos en Hartenbos-strandveld en daar is vier subpopulasies. Die plant word bedreig deur ontwikkeling aan die kus en indringerplante.

## Bronne 
* SANBI Redlist
* Plants of the World Online
Lampranthus holensis

***Lampranthus holensis*** is 'n vetplant wat hoort tot die genus *Lampranthus*. Die spesie is endemies aan die Wes-Kaap en kom op die Knersvlakte voor. Die plant se populasie is tans stabiel maar word bedreig deur mynbou aktiwiteite en gewasverbouing.

## Bronne 
* SANBI Redlist
* Plants of the World Online
Lampranthus stanfordiae

***Lampranthus stanfordiae*** is 'n vetplant wat hoort tot die genus *Lampranthus*. Die spesie is endemies aan die Wes-Kaap en kom van Redelinghuys tot by Mamre voor waar dit deel van die fynbos is. Die plant het 'n voorkomsgebied van 4900&nbsp;km² en daar is drie subpopulasies. Die plant word bedreig deur ontwikkeling, gewasverbouing en indringerplante. Die populasie se getalle daal.

## Bronne 
* SANBI Redlist
* Plants of the World Online
Lampranthus scaber

***Lampranthus scaber*** is 'n vetplant wat hoort tot die genus *Lampranthus*. Die spesie is endemies aan die Wes-Kaap en kom van Tulbagh tot by die Kaapse Vlakte en Piketberg voor. Die plant is deel van die fynbos en renosterveld-plantegroei en het 'n voorkomsgebied van kleiner as 20 km². Daar is tans net vyf van veertien subpopulasies oor nadat die plant reeds habitat afgestaan het koringverbouing en die aanlê van wingerde. Dit word ook tans bedreig deur indringerplante.

## Galery 

Lampranthus scaber 1DS-II 2-1518.jpg
Lampranthus scaber 1DS-II 2-1519-01.jpg

## Bronne 
* SANBI Redlist
* Plants of the World Online
Lampranthus spiniformis

***Lampranthus spiniformis*** is 'n vetplant wat hoort tot die genus *Lampranthus*. Die spesie is endemies aan die Wes-Kaap en kom van Saron tot by Genadendal voor. Die plant is deel van die fynbos en renosterveld-plantegroei en het 'n voorkomsgebied van 11 794&nbsp;km². Dit het reeds 70% van sy habitat afgestaan aan ontwikkeling en gewasverbouing. Die plant word tans bedreig deur oorbeweiding, indringerplante en gebrek aan 'n brandbeheer program. Die bestaande subpopulasies is erg gefragmenteer.

## Bronne 
* SANBI Redlist
* Plants of the World Online
Lampranthus pauciflorus

***Lampranthus pauciflorus*** is 'n vetplant wat hoort tot die genus *Lampranthus*. Die spesie is endemies aan die Wes-Kaap en kom van Kaap Infanta tot by Plettenbergbaai voor waar dit deel van die fynbos en strandveld-plantegroei is. Dit plant het 'n voorkomsgebied van 1 270km² en daar is vier subpopulasies oor nadat die spesie die grootste gedeelte van sy habitat aan kus ontwikkeling afgestaan het. Die oorblywende subpopulasies word bedreig deur verdere ontwikkeling veral by Knysna, Mosselbaai en Plettenbergbaai.

## Bronne 
* SANBI Redlist
* Plants of the World Online
Aspalathus rostripetala

***Aspalathus rostripetala*** is 'n klein tot medium struik wat hoort tot die familie Fabaceae. Die spesie is endemies aan die Wes-Kaap en is deel van die fynbos-plantegroei. Dit kom in die Olifantrivier-vallei, noord van Citrusdal, voor waar dit 'n voorkomsgebied van kleiner as 10&nbsp;km² het. Meer as 65% van die spesie se habitat is omgeskakel na sitrusboerdery sedert 1965. Die oorblywende subpopulasies is gefragmenteer en kom tussen die wingerde voor waar dit bedreig word deur afloopwater besmet met kunsmis en plaagdoders. Die plant benodig periodieke brande, wat nie meer gebeur nie.

## Bronnelys 
* SANBI Redlist
* Plants of the World Online
Poetoepap

**Poetoepap** is 'n tradisionele Suid-Afrikaanse gereg.

Dit is ‘n drooggekookte stywe krummelpap van mieliemeel gekook met water en 'n bietjie sout. Soms word dit met botter, suiker en melk geëet. Dikwels word dit saam met braaivleis en gewoonlik met die hand geëet.

Oorspronklik was dit die stapelvoedsel van die inheemse bewoners van Suid-Afrika. Hulle het dit in kleipotte oor 'n vuur gaar gemaak.

Die woord poetoe kom van die Zoeloe-woord ‘’’u(lu)-phuthu’’’, met die betekenis “dik pap”.

## Bibliografie 
* braai.com
* vuva-afrikaans.org
Fremantle-versameling

Die **Fremantle-versameling** in die staatsargief in Kaapstad gee ‘n beeld van die politieke ontwikkeling van Suid-Afrika in die eerste twee dekades van die 20ste eeu.

Henry Fremantle het ‘n wye versameling briewe, pamflette, koerantuitknipsels en ander stukke nagelaat  waarvan veral sy dagboek van 1891  tot 1924 van belang is. Die volledige versameling dek die periode 1860 tot 1935, aangesien dit deur sy familie aangevul is.
Lampranthus fugitans

***Lampranthus fugitans*** is 'n vetplant wat hoort tot die genus *Lampranthus*. Die spesie is endemies aan KwaZulu-Natal en die Oos-Kaap. Dit kom van Pondoland en Port Edward tot by Mkambati voor. Daar is drie subpopulasies wat bedreig word deur vertrapping en oorbeweiding wat lei tot gevolglike gronderosie.

## Bronne 
* SANBI Redlist
* Plants of the World Online
2002 Bali-bomaanvalle

250px|right|thumb|Die Bali-bomaanvalle gedenkteken.
Die **2002 Bali-bomaanvalle** het op 12 Oktober 2002 in die toeristedistrik Kuta, Bali, Indonesië plaasgevind. Die aanval is gedoen deur lede van Jemaah Islamiyah, 'n Islamitiese terreurgroep en 'n bondgenoot van Al-Kaïda.

## Aanval 
Lede van die Jemaah Islamiyah-terreurgroep het twee bomme in die volgepakte Sari Club en Paddy's Pub laat ontplof. Altesaam 202 mense is in die ontploffings dood, waarvan 88 Australiëers was. Twee Suid-Afrikaners het ook gesterf. 'n Derde bom het rondom dieselfde tyd buite die Amerikaanse konsulaat in Denpasar, Bali ontplof. Imam Samudra, Amrozi Nurhasyim en Huda bin Abdul Haq is skuldig bevind en in November 2008 deur 'n vuurpeloton tereggestel.

Op 19 Januarie 2022 is Arif Sunarso, ook bekend as Zulkarnaen, gevangenisstraf van 15 jaar opgelê vir sy aandeel aan die Bali-bomaanvalle. Zulkarnaen het vir 18 jaar lank inhegtenisneming ontduik en is in Desember 2020 in Lampung, Indonesië gearresteer.

## Sterftes volgens nasionaliteit
## Sien ook 
* Islamitiese terrorisme

## Verwysings
Bo-Karoo Opleiding

**Bo-Karoo Opleiding** (BKO) is 'n tegniese opleidingskollege in Orania. Bo-Karoo Opleiding gebruik 'n stelsel van "werk en leer" en Afrikaans as voertaal. Die kollege is in 2016 opgerig weens die groot vraag na bouers in Orania. Die studies rig veral op bou- en konstruksiepraktyke. Meer as 100 studente studeer tans by Bo-Karoo Opleiding.

Bo-Karoo Opleiding is, na Sol-Tech, die tweede tegniese opleidingskollege wat deel is van die Solidariteit Beweging.

## Geskiedenis 
Bo-Karoo Opleiding is opgerig deur die CVO-Skool Orania. In 2014 het die bouwerk begin. Die bou van die opleidingsentrum het R4,3 miljoen gekos, waarby vrywilligers baie van die bouwerk gedoen het. Op 2 Mei 2016 was die bouwerk so ver voltooi dat Bo-Karoo Opleiding se eerste klas met vier messelaar-leerlinge begin het. Die opleidingsentrum is later die jaar voltooi en op 28 Oktober 2016 deur Dirk Hermann en Danie Brink ingewy.

In 2017 is die kollege se eerste koshuis, Steenbok Herberg, geopen nadat dit deur die studente self gebou is. In 2019 is die tweede koshuis Huis Die Duiker, voltooi. Sedert 2021 bied Bo-Karoo Opleiding ook 'n kursus in tuisversoring aan. In 2022 is 'n opleiding in plaasbestuur begin.

In 2023 is 'n nuwe proefplaas in gebruik geneem en is nuwe werkswinkels gebou, wat in 2024 in gebruik geneem is. Ook is 'n derde koshuis, Vaalbos, en 'n dagkoshuis, Die Heldehuis, gestig. 

Verder beplan die Orania Ontwikkelingsmaatskappy en Bo-Karoo Opleiding 'n nuwe kampus en koshuise met meer as 600 bedde in Orania.

## Fasiliteite 
Bo-Karoo Opleiding beskik oor verskillende fasiliteite. Daar is twee koshuise by die kollege, plus verskillende privaat koshuise. Die opleidingsentrum beskik oor 'n ouditorium, verskeie lesinglokale, 'n meganiese werkswinkel, 'n fisiese wetenskapklaskamer en 'n buite-werkswinkel.

Bo-Karoo Opleiding deel hierdie fasiliteite met die CVO-Skool Orania. In die aand word die gebou ook gebruik deur ander organisasies van Orania, byvoorbeeld vir inligtingsessies deur die Orania Dorpskantoor.

## Studierigtings 
Bo-Karoo Opleiding bied opleiding in 'n aantal studierigtings. Die tegniese studierigtings duur oor die algemeen drie jaar, nie-tegniese studierigtings se duur is korter. Die kollege beplan om die studieaanbod verder uit te brei.

### Nasionale diplomas 
* Boerderybestuur en meganisasie 
* Siviele ingenieurswese

### Beroepsertifikate 
* Bou en siviele konstruksie (Messelaar)
* Elektries (Elektrisiën)
* Loodgieter
* Tuisversorging
* Vroeë kinderontwikkeling (Vroeëkinderontwikkelingspraktisyn)

### Gedeeltelike kwalifikasie 
* Tuissorgassistent

## Sien ook 
* Orania
* Sol-Tech

## Verwysings 
## Eksterne skakel 
* Amptelike webwerf
Lampranthus aureus

***Lampranthus aureus*** is 'n vetplant wat hoort tot die genus *Lampranthus*. Die spesie is endemies aan die Wes-Kaap en vorm deel van die fynbos, strandveld en renosterveld-plantegroei. Dit kom voor vanaf Tulbagh tot by Villiersdorp, St. Helenabaai en die Kaapse Skiereiland en het 'n voorkomsgebied van 7 754 km².

Daar is tans twaalf subpopulasies bekend, elke subpopulasie het minder as 100 plante en is gefragmenteer en groei op die oorblyfsels van natuurlike plantegroei. Die grootste gedeelte van hul habitat is afgestaan aan wingerde en koringverbouing. Indringerplante is ook 'n bedreiging, veral by Malmesbury en ontwikkeling is aan die Weskus is ook 'n bedreiging.

## Galery 

Lampranthus aureus (2844945497).jpg
Lampranthus aureus (2844945281).jpg
Lampranthus aureus.jpg
Lampranthus aureus 3c.JPG
Lampranthus aureus 4c.JPG

## Bronne 
* SANBI Redlist
* Plants of the World Online
Lampranthus ceriseus

***Lampranthus ceriseus*** is 'n vetplant wat hoort tot die genus *Lampranthus*. Die spesie is endemies aan die Wes-Kaap en vorm deel van die fynbos en strandveld-plantegroei. Dit kom vanaf die Agulhasvlakte tot by Riversdal voor. Dit het 'n voorkomsgebied van kleiner as 8000&nbsp;km² en daar is minder as tien subpopulasies wat nog bestaan. Die plant het groot gedeeltes van sy habitat afgestaan aan gewasverbouing, ontwikkeling aan die kus en indringerplante.

## Bronne 
* SANBI Redlist
* Plants of the World Online
Sarlat rugby

Die **Club Athlétique Sarladais Périgord Noir** is 'n Franse rugbyklub in Sarlat-la-Canéda. Vanaf 2020 word daar na die eerste span verwys as Sarlat-rugby.

Dit ontwikkel in 2020–2021 in die *Federal 2*-kampioenskap..

## Verwysings
Lampranthus dregeanus

***Lampranthus dregeanus*** is 'n vetplant wat hoort tot die genus *Lampranthus*. Die spesie is endemies aan die Noord-Kaap en die Wes-Kaap en vorm deel van die fynbos. Dit kom vanaf Kamiesberg en Gifberg suidwaarts tot by Villiersdorp voor. Die populasie is stabiel.

## Bronne 
* SANBI Redlist
* Plants of the World Online
Massonia wittebergensis

***Massonia wittebergensis*** is 'n bolagtige geofiet wat deel van die Asparagaceae familie is. Die spesie is inheems aan die Oos-Kaap en Lesotho. Dit kom op die Drakensberge tussen Lady Grey en Sehlabathebe voor.

## Bronnelys 
* REDLIST Sanbi
* Plants of the World Online
Massonia longipes

***Massonia longipes*** is 'n bolagtige geofiet wat deel van die Asparagaceae familie is. Die spesie is endemies aan die Oos-Kaap en die Wes-Kaap langs die kus voor waar dit deel van die fynbos is. Die plant is tot 2012 as deel van *Massonia pustulata* beskou. Die plant blom van Junie tot September en die blomme is wit tot roomkleurig.

## Verwysings 
## Bronnelys 
* Plants of the World Online
* Pacific Bulb Scociety
Massonia pustulata

***Massonia pustulata*** is 'n bolagtige geofiet wat deel van die Asparagaceae familie is. Die spesie is endemies aan die Wes-Kaap in die binneland, weg van die kus. Tot 2012 was *Massonia longipes* as deel van *M. pustulata* beskou.

## Galery 

Asparagaceae Massonia pustulata 1.jpg
Massonia pustulata 1c.JPG
Massonia pustulata 2c.JPG
Massonia pustulata 3c.JPG
Massonia pustulata 4c.JPG
Massonia pustulata fruits.jpg

## Bronnelys 
* SANBI Redlist
* Plants of the World Online
* Pacific Bulb Scociety
Massonia obermeyerae

***Massonia obermeyerae*** is 'n bolagtige geofiet wat deel van die Asparagaceae familie is. Die spesie is endemies aan die Noord-Kaap, Oos-Kaap, Wes-Kaap. Die grootste gros van die bevolking kom in die Oos-Kaap voor, met klein subpopulasies by Calitzdorp en Hermanus asook Kimberley.

Die plant is na Anna Amelia Obermeyer vernoem, die Suid-Afrikaanse botanikus.

## Bronnelys 
* Plants of the World Online
* Pacific Bulb Scociety